A Bizottság 1381/96/EK rendelete
(1996. július 17.)
a mezőgazdasági üzemek jövedelmének megállapításához adatokat szolgáltató üzemek kiválasztásáról szóló 1859/82/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2801/95/EK rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2] és különösen annak 4. cikke (4) bekezdésére és 6. cikke (2) bekezdésére,
mivel a legutóbb a 3549/92/EGK rendelettel [3] módosított, 1859/82/EGK bizottsági rendelet [4] rögzíti a mezőgazdasági számviteli információs hálózat adatfelvételi területéhez tartozó adatszolgáltató üzemek gazdasági méretének küszöbértékét, valamint az egyes gazdasági évekhez minden egyes körzetben kiválasztandó adatszolgáltató üzemek számát; mivel a fent említett rendeletet módosítani kell az Ausztriában, Finnországban és Svédországban található adatszolgáltató üzemek gazdasági méret küszöbértékének rögzítésére annak érdekében, hogy az adatfelvétel területét ezekre a mezőgazdasági üzemekre is kiterjesszék; mivel a fent említett tagállamokban, valamint Spanyolországban és Portugáliában az egyes körzetekben kiválasztandó adatszolgáltató üzemek számát is meg kell határozni az 1995-ös és az azt követő gazdasági évekre;
mivel az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának a véleményével,
ELFOGADTA EZT A RENDELETET:
1. cikk
Az 1859/82/EGK rendelet a következőképpen módosul:
1. A 2. cikk helyébe a következő szöveg lép:
"2. cikk
Az 1995-ös gazdasági év (egy 12 egymást követő hónapból álló időszak, amely 1995. január 1-je és június 1-je között kezdődik) és az ezt követő gazdasági évek tekintetében a 79/65/EGK rendelet 4. cikkében említett gazdasági méret küszöbértéke, a 85/377/EGK bizottsági határozat [5] III. melléklete értelmében, EUME-ben meghatározva a következő:
-Hollandia: | 16 EUME |
-Belgium: | 12 EUME |
-Németország: | 8 EUME |
-Franciaország: | 8 EUME |
-Luxemburg: | 8 EUME |
-Ausztria: | 8 EUME |
-Finnország: | 8 EUME |
-Svédország: | 8 EUME |
-Egyesült Királyság(Észak-Írország kivételével): | 8 EUME |
-Észak-Írország: | 4 EUME |
-Dánia: | 4 EUME |
-Írország: | 2 EUME |
-Olaszország: | 2 EUME |
-Görögország: | 2 EUME |
-Spanyolország: | 2 EUME |
-Portugália: | 1 EUME" |
2. Az 1859/82/EGK rendelet I. melléklete helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ezt a rendeletet az 1995-ös gazdasági évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. július 17-én.